
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul înlocuitor asupra cererii de reexaminare la cererea Preşedintelui României asupra Legii pentru aprobarea Ordonanţei Guvernului nr. 14/2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice,  trimisă Comisiei în vederea reexaminării şi depunerii unui nou raport, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,
Viorel ŞTEFAN
Parlamentul  României

	Bucureşti,24.09.2014
Nr. 4c-2/206/08.04.2014

RAPORT ÎNLOCUITOR
asupra cererii de reexaminare asupra Legii pentru aprobarea Ordonanţei Guvernului nr. 14/2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice
În conformitate cu prevederile art. 137 din Regulamentul Camerei Deputaţilor, republicat, Comisia pentru buget finanţe şi bănci a fost sesizată spre reexaminare cu Legea  privind aprobarea Ordonanţei Guvernului nr. 14/2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice.
Această Lege, adoptată de Parlamentul României, a fost transmisă spre promulgare Preşedintelui României la data de 15 februarie 2014. 
În temeiul articolului 77 alin. (2) din Constituţia României, republicată, la data de 07.03.2014, Preşedintele României a formulat o cerere de reexaminare din următoarele motive: 

- la art. 1 din ordonanţă în care sunt enumeraţi beneficiarii cărora li se aplică prevederile acesteia, sunt excluşi beneficiarii instituţii publice centrale, iar acest lucru constituie o discriminare de reglementare;

- la art. 5 alin.(2) care stabileşte modalitate de calcul pentru dobânzile aferente sumelor datorate bugetului UE, perioada luată în calcul este până la data transmiterii de către beneficiari a solicitărilor pentru suportarea de la bugetul de stat a corecţiilor financiare cauzate de abaterile de la legislaţia privind achiziţiile publice, lipsind perioada între data depunerii solicitării şi data la care beneficiarilor li se comunică un răspuns. Această prevedere nu este în acord cu dispoziţiile art. 102 din Regulamentul CE nr. 1083/2006 potrivit cărora “orice întârziere a rambursării face obiectul plăţii unor dobânzi de întârziere de la scadenţă până la data rambursării efective”;

- art. 7 alin. (2) prevede ca sumele aferente corecţiilor financiare, plătite beneficiarilor, pot fi utilizate de către aceştia şi pentru plata unor arierate şi pentru cheltuieli de 

capital, ceea ce înseamnă că fondurile transferate către autorităţile locale depăşesc aria proiectelor finanţate din fonduri europene, dar şi obiectul şi scopul legii transmise spre reexaminare;

- destinaţia fondurilor primite de către autoritatea locală de la bugetul de stat, prin intermediul Ministerului Dezvoltării Regionale şi Administraţiei Publice, excede ariei de desfăşurare a proiectelor susţinute din fondurilor europene pentru care se aplică corecţia financiară.

Senatul,  în calitate de primă Cameră sesizată, a admis parţial cererea de reexaminare trimisă de Preşedintele României şi a adoptat Legea pentru aprobarea Ordonanţei Guvernului nr. 14/2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice, cu un amendament, în şedinţa din 25.03.2014.

În conformitate cu  prevederile art. 75 alin. (1) şi (3) din Constituţia României, republicată, şi ale art.92 alin. (1) din Regulamentul Camerei Deputaţilor, republicat, Camera Deputaţilor este Cameră decizională.

Conform art. 137 din Regulamentul Camerei Deputaţilor, republicat, Comisia pentru buget, finanţe şi bănci a întocmit raportul cu nr. 4c-2/206 din 06.05.2014 de admiterea parţială a cererii de reexaminare a Preşedintelui României şi de adoptare în forma aprobată de Senat a Legii privind aprobarea Ordonanţei Guvernului nr. 14/2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice, care a fost transmis membrilor Camerei Deputaţilor în vederea depunerii de amendamente.

În conformitate cu prevederile art. 61 şi art. 137 alin.(3) din Regulamentul Camerei Deputaţilor, republicat, în şedinţa din data de 23 septembrie 2014, membrii Comisiei au luat în dezbatere raportul iniţial, cererea de reexaminare, forma adoptată de Senat în şedinţa din 31 martie 2014 şi amendamentul depus de dl. deputat Erdei D. István şi dl. deputat Szabó Ödön.

Din totalul de 35 de membri ai Comisiei pentru buget, finanţe şi bănci au fost prezenţi la dezbateri  31 deputaţi.
La dezbaterea acestei Legi a fost prezent, în calitate de invitat, domnul Dan Manolescu, secretar de stat la Ministerul Finanţelor Publice. 

În urma dezbaterilor, membrii Comisiei au hotărât, cu unanimitatea deputaţilor prezenţi, întocmirea unui raport înlocuitor de admitere în parte a cererii de reexaminare a Preşedintelui României, şi propun Plenului Camerei Deputaţilor adoptarea Legii privind aprobarea Ordonanţei Guvernului nr. 14/2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice– fiscale, în forma aprobată de Senat, cu un amendament prevăzut în Anexă.
În raport cu obiectul şi conţinutul său, Legea face parte din categoria legilor ordinare.

	PREŞEDINTE,
Viorel ŞTEFAN

	SECRETAR,
Mihai-Aurel DONŢU



Şef Serviciu, Giorgiana Ene

Consilier parlamentar,Ioana Popescu
                                                                                                                                                                    Anexă
Amendamente admise
	Nr. crt.
	Text ordonanţa de urgenţă
	Text adoptat de Senat
	Text propus de Comisie
(autorul amendamentului)
	Motivarea

amendamentelor propuse

	1. 
	__
	Titlul legii

Lege pentru aprobarea Ordonanţei Guvernului nr.14/2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice

	Nemodificat 
	

	2. 
	__
	Articol unic. – Se aprobă Ordonanţa Guvernului nr. 14 din 17 iulie 2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice, adoptată în temeiul art.1 pct.I.3 din Legea nr.182/2013 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.472 din 30 iulie 2013, cu următoarea modificare:

	Articol unic. – Se aprobă Ordonanţa  Guvernului nr. 14 din 17 iulie 2013 privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice, adoptată în temeiul art.1 pct.I.3 din Legea nr.182/2013 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.472 din 30 iulie 2013, cu urmatoarele modificari:
Autor: Comisia pentru buget, finanţe şi bănci

	Pentru respectarea normelor de tehnică legislativă. 

	3. 
	Titlul ordonanţei

Ordonanţă privind reglementarea unor măsuri fiscal-bugetare pentru suportarea de la bugetul de stat a sumelor aferente corecţiilor financiare aplicate pentru abaterile de la conformitatea cu legislaţia din domeniul achiziţiilor publice

	Nemodificat
	Nemodificat 
	

	4. 
	Art.1. - Prezenta ordonanţă se aplică beneficiarilor de fonduri europene, instituţii publice locale, respectiv comunele, oraşele, municipiile, sectoarele municipiului Bucureşti, judeţele, municipiul Bucureşti, instituţiile publice din subordinea acestora, cu personalitate juridică, indiferent de modul de finanţare a activităţii acestora, din cadrul Programului Operaţional Regional 2007-2013, până la sfârşitul perioadei de implementare a Programului.
	Nemodificat 
	1. Articolul 1 se modifică şi va avea următorul cuprins:

Art. 1.- Prezenta ordonanţă se aplică beneficiarilor de fonduri europene, instituţii publice locale, respectiv comunele, oraşele, municipiile, sectoarele municipiului Bucureşti, judeţele, municipiul Bucureşti, asociaţiile de dezvoltare intercomunitară înfiinţate de către acestea, instituţiile publice din subordinea acestora, cu personalitate juridică, indiferent de modul de finanţare a activităţii acestora, din cadrul Programului Operaţional Regional 2007-2013, până la sfârşitul perioadei de implementare a Programului.
Autor: dep. Szabó Ödön, dep.Erdei D. István
	Asociaţiile de dezvoltare intercomunitară sunt constituite de două sau mai multe unităţi ale administraţiei publice locale, au personalitate juridică şi sunt entităţi eligibile pentru mai multe programe operaţionale (POS CCE, POS M, POR). Derularea proiectelor de dezvoltare de interes regional/zonal cu finanţare din fonduri europene este posibilă numai cu aportul autorităţilor locale membre ale ADI. În cazul neincluderii asociaţiilor în rândul beneficiarilor, costurile suplimentare legate de corecţiile financiare se vor răsfrânge asupra bugetelor autorităţilor locale membre.

	5. 
	Art.5. – (1) Sumele rezultate din aplicarea dobânzii datorate pentru neachitarea la termen a obligaţiilor prevăzute la art. 2 şi 3, pentru care nu au fost emise titluri de creanţă, nu vor mai fi stabilite drept creanţe bugetare, cu excepţia dobânzilor datorate bugetului Uniunii Europene.

	Nemodificat
	Nemodificat
	

	6. 
	(2) Dobânzile aferente sumelor datorate bugetului Uniunii Europene se calculează până la data transmiterii comunicării prevăzute la art. 4 alin. (4) şi se vor suporta de la bugetul de stat, prin bugetul Ministerului Dezvoltării Regionale şi Administraţiei Publice, de la poziţia distinctă menţionată la art. 2 alin. (1).
	(2) Dobânzile aferente sumelor datorate bugetului Uniunii Europene se calculează până la data transmiterii către beneficiari a măsurilor dispuse de către ordonatorul principal de credite, prevăzute la art. 4 alin. (3), şi se suportă de la bugetul de stat, prin bugetul Ministerului Dezvoltării Regionale şi  Administraţiei Publice, de la poziţia distinctă menţionată la art. 2 alin. (1).
	2. Alineatul (2) al articolului 5 se modifică şi va avea următorul cuprins:
Nemodificat
	


